stanford-oval/wikipedia huggingface dataset:
Iván Parra

| Iván Parra |
| --- | --- |

Henkilötiedot
Koko nimi:  Iván Ramiro Parra Pinto
Syntynyt: 14. lokakuuta 1975 (ikä 48)
Kansalaisuus:   Kolumbia
Pyöräilijä
Pituus:  174 cm
Paino:  62 kg
Joukkue:  lopettanut
Laji:  maantie
Rooli:  ajaja
Ajajatyyppi:  mäkimies
Ura
Amatöörijoukkue(et)
2009 2010 2013 2014:  Lotería de Boyacá GW Shimano Formesan - Bogotá Humana EBSA - Indeportes Boyacá
Ammattilaisjoukkue(et)
1998 1999–2000 2001–2002 2003 2004 2005 2006–2007 2008 2011–2012:  Loteria de Boyaca Vitalicio Seguros ONCE-Eroski Kelme-Costa Blanca Cafes Baque Colombia-Selle Italia Cofidis Colombia es Pasion Coldeportes EPM-UNE
Suurimmat voitot
 Italian ympäriajo, 2 etappia  Kolumbian aika-ajomestari 2005 Tour de Romandie, mäkikilpailu 2006 
 Tiedot päivitetty: 7. tammikuuta 2016 
Iván Ramiro Parra Pinto (s. 14. lokakuuta 1975 Sogamoso) on kolumbialainen maantiepyöräilijä, Italian ympäriajon kaksinkertainen etappivoittaja.
Parra tulee pyöräilijäsuvusta, sillä hänen isänsä Humberto menestyi aikoinaan Kolumbian ympäriajossa. Ivánin vanhempi veli Fabio puolestaan sijoittui kolmen parhaan joukkoon sekä Ranskan että Espanjan ympäriajossa . Myös toinen veli, Humberto ajoi ammattilaisena.
Parra aloitti pyöräilyuransa maastopyöräilijänä. Hän voitti lajin Kolumbian mestaruuden vuonna 1994 ja kuului Kolumbian maajoukkueeseenkin. Parra vaihtoi kuitenkin maantiepyöräilyyn ja sijoittui toiseksi vuoden 1998 Kolumbian ympäriajossa. Seuraavana vuonna hän siirtyi kilpailemaan Eurooppaan.
Vuoden 2005 Italian ympäriajossa mäkimiehenä tunnettu Parra voitti kaksi peräkkäistä vuoristossa ajettua etappia.
Saavutuksia

Italian ympäriajo:
2005 kokonaiskilpailussa 20., mäkikilpailussa toinen, etappien 13 ja 14 voitto
2006 kokonaiskilpailussa 16.
2007 kokonaiskilpailussa 13., kolmas etapilla 15
Espanjan ympäriajo:
1999 kokonaiskilpailussa seitsemäs
2004 toinen etapilla 18
Tour de Romandie:
2006 mäkikilpailun voitto
Katalonian ympäriajo:
2004 kokonaiskilpailussa kuudes
Volta a Galega:
2000 etapin 5 voitto
Kolumbian aika-ajomestaruus: 2005
Aiheesta muualla

Profiili Cofidis-tallin sivustolla (Arkistoitu – Internet Archive) (englanniksi)
Iso Häähninjärvi

| Iso Häähninjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°30′25″N, 26°23′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Liesveden alue (14.36)
Laskuoja:  oja Pieneen Häähninjärveen 
Järvinumero:  14.367.1.013
Mittaustietoja
Pinnankorkeus:  139,2 m  
Pituus:  740 m  
Leveys:  290 m  
Rantaviiva:  1,64 km  
Pinta-ala:  12,694 ha  
Saaria:  ei saaria 
 fiIso Häähninjärvi 
Iso Häähninjärvi  on Keski-Suomessa Hankasalmella Ristimäen lähellä sijaitseva järvi.
Maantietoa

Järven pinta-ala on 12,7 hehtaaria, se on 750 metriä pitkä ja 300 metriä leveä. Järvellä ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Liesveden alueella (14.36), jonka Sulvallinjoen valuma-alueeseen (14.367) se kuuluu. Järven vedenpinnan korkeus on 139,2 metriä mpy.
Jerome Young

Jerome Young (s. 14. elokuuta 1976 Clarendon Parish, Jamaika) on yhdysvaltalainen entinen 400 metrin juoksija.
Jamaikalaissyntyinen Young sai Yhdysvaltain kansalaisuuden vuonna 1995. Hän sijoittui Ateenan MM-kisoissa 1997 400 metrillä viidenneksi ajalla 44,51 ja oli voittamassa samoissa kisoissa MM-kultaa 4 x 400 metrin viestijuoksussa. Seuraavana vuonna hän juoksi GP-finaalissa sekä yleisurheilun maailmancupissa toiseksi. Hän oli mukana voittamassa maailmancupissa pitkää viestiä. Sevillan MM-kisoissa 1999 hän sijoittui 400 metrillä neljänneksi ajalla 44,36. Young kärähti dopingista kesällä 1999, mutta Yhdysvaltain yleisurheiluliiton vetoomuslautakunta antoi hänelle kilpailuluvan seuraavana kesänä. Young juoksi Sydneyn olympialaisissa pitkän viestin alku- ja välierissä. Yhdysvallat voitti loppukilpailussa, jossa Young ei ollut mukana, olympiakultaa, mutta kun doping-käry tuli julkisuuteen, Young menetti olympiakultamitalinsa.
Young oli vuoden 2000 GP-finaalissa neljäs. Seuraavana vuonna hän juoksi Edmontonin MM-kisoissa pitkän viestin alkuerissä. Yhdysvallat voitti loppukilpailussa MM-kultaa. Birminghamin sisäratojen MM-kisoissa 2003 Young oli mukana voittamassa viestikultaa. Myöhemmin samana vuonna hän voitti MM-kultaa Pariisin ulkoratojen MM-kisoissa henkilökohtaisella matkalla. Hän oli mukana viestijoukkueessa, joka juoksi maaliin kilpailun ensimmäisenä, mutta hylättiin myöhemmin joukkuetoveri Calvin Harrisonin kärähdettyä dopingista. Young voitti kauden lopussa IAAF:n yleisurheilufinaalin ajalla 45.04. Hän kärähti seuraavana vuonna EPO:sta ja sai elinikäisen kilpailukiellon.
Myöhemmin Young myönsi käyttäneensä urheilu-uransa aikana muun muassa kasvuhormonia ja EPOa. Yhdysvaltain antidopingtoimikunta hylkäsi kesäkuussa 2008 kaikki Youngin tulokset ja saavutukset vuoden 1999 alusta lähtien. Näin hän menetti muun muassa Pariisin MM-kisojen 400 metrin kultamitalinsa.
Ennätykset

200 metrin juoksu: 20,41 (1998)
400 metrin juoksu: 44,09 (1998)
Jerome Wiesner

Jerome Wiesner vuonna 1961.
Jerome Bert Wiesner (30. toukokuuta 1915 Detroit, Michigan, Yhdysvallat – 21. lokakuuta 1994 Watertown, Massachusetts, Yhdysvallat) oli yhdysvaltalainen sähköinsinööri, tiedevaikuttaja ja Massachusetts Institute of Technology rehtori.
Elämä

Wiesner syntyi vuonna 1915 Detroitissa. Hän kasvoi ja kävi koulunsa Dearbornin kaupungissa. Yliopisto opiskelunsa hän suoritti Michiganin yliopistossa. Vuonna 1937 Wiesner sai alemman korkeakoulututkinnon sähkötekniikasta ja matematiikasta. Vuonna 1938 hän valmistui maisteriksi ja kaksi vuotta myöhemmin sähkötekniikan tohtoriksi. Pian Yhdysvaltain liityttyä toiseen maailmansotaan Wiesner liittyi Massachusetts Institute of Technologyssä toimineeseen Radiation Laboratoryyn. Sodan jälkeen hän työskenteli vuoden Los Alamosissa. Vuonna 1946 hän palasi MIT:hen sähkötekniikan apulaisprofessoriksi. Vuodet 1946–1962 Wiesner työskenteli MIT:ssä Radiation Laboratyn seuraajassa elektroniikan tutkimuslaboratoriossa. Hänet nimettiin professoriksi 1950 ja tutkimuslaboratorion johtajaksi 1952.
Vuoden 1960 presidentinvaalikampanjassa Wiesner oli John F. Kennedyn tukijoukoissa. Kennedyn noustua presidentiksi Wiesneristä tuli presidentin tieteellinen neuvonantaja. Hän vaikutti neuvonantajana erityisesti osittaisen ydinkoekieltosopimuksen syntymiseen. Hän teki sopimuksen eteen paljon taustatyötä ja oli muun muassa yhteydessä neuvostoliittolaiseen tiedevaikuttaja Jevgeni Fjodoroviin. Wiesner jätti paikkansa vuonna 1964, Lyndon B. Johnsonin presidenttikauden alussa.
Wiesner palasi MIT:n palkkalistoille, kun hän aloitti luonnontieteiden tiedekunnan dekaanina. Vuonna 1971 hänet valittiin MIT:n rehtoriksi. Hän oli rehtorina poikkitieteellisten tutkimusten kannattaja. Wiesner vaikutti humanististen tieteiden ja yhteiskuntatieteiden tutkimuksen ja koulutusohjelmien laajentamiseen. Hän oli myös yksi medialaboratorion perustajista.
Wiesner jäi eläkkeelle vuonna 1980. Tämän jälkeen hän istui MIT:n hallintoneuvostossa kuolemaansa asti. Eläköitymisen jälkeen hän jatkoi tiedepolitiikan ja yhteiskunnallisen tilan kommentoijana. Wiesner keskittyi erityisesti asevarusteluun. Vuonna 1993 hän julkaisi Philip Morrisonin ja Kosta Tsipisin kanssa kirjasen Beyond the Looking Glass: The United States Military in 2000 and Later, joka ehdotti kovia leikkauksia Yhdysvaltain armeijan menoihin. Wiesner kuoli monen kuukauden sairastelun jälkeen kotonaan Watertownissa vuonna 1994.
Iso Hyöhyjärvi

| Iso Hyöhyjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  62°01′54″N, 23°58′20″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Pikkuiseen Hyöhyjärveen 
Järvinumero:  35.413.1.006
Mittaustietoja
Pinnankorkeus:  160,5 m  
Rantaviiva:  0,762 km  
Pinta-ala:  3,164 ha  
Saaria:  ei saaria 
 fiIso Hyöhyjärvi 
Iso Hyöhyjärvi  on Pirkanmaalla Ruovedellä Mustajärven kylän lähellä sijaitseva järvi.
Maantietoa

Järven pinta-ala on 3,2 hehtaaria, se on 250 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 750 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Mutiojan valuma-alueeseen (35.413) se kuuluu. Järven vedenpinnan korkeus on 160,5 metriä mpy.
Jems Geffrard

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jems Geffrard
Syntymäaika: 26. elokuuta 1994 (ikä 30)
Syntymäpaikka: , Kanada
Pelipaikka: Puolustaja
Pituus: 194 cm
Jems Geffrard (s. 26. syyskuuta 1994 Montreal, Kanada) on kanadalainen jalkapalloilija, pelipaikaltaan puolustaja. Hän pelasi kauden 2017 Ekenäs IFssä ja kauden 2018 Rovaniemen Palloseurassa. Hän on syntynyt Kanadassa, mutta edustaa maajoukkuetasolla Haitia. Suomen visiitin jälkeen hän palasi Pohjois-Amerikkaan.
Jerrie Mock

Jerrie Mock (1964)
Geraldine ”Jerrie” Fredritz Mock (22. marraskuuta 1925 Newark, Ohio – 30. syyskuuta 2014 Quincy, Florida) oli yhdysvaltalainen lentäjä, joka lensi ensimmäisenä naisena yksin maailman ympäri. Lento päättyi 17. huhtikuuta 1964 ja kesti 29 päivää käsittäen 21 välilaskua ja noin 23 000 mailia (n. 37 000 kilometriä).
Fédération Aéronautique Internationale myönsi Mockille saavutuksesta Louis Blériot -mitalin. Maailman ensimmäisen yksinlennon maailman ympäri oli suorittanut Wiley Post vuonna 1931. Kuuluisa naislentäjä Amelia Earhart oli yrittänyt 27 vuotta ennen Mockin lentoa vastaavaa lentoa ja saanut surmansa.
Mock lähti ennätyslennolleen Columbuksesta 19. maaliskuuta 1964 Spirit of Columbuksella, Cessna 180:llä. Russell Mock ja Al Baumeister olivat ostaneet sen Mockin lentoa varten. Koneen rungon sisälle sijoitettiin lisäpolttoainetankkeja ja henkiinjäämistarvikkeita. Mock palasi lennolta lähtöpaikkaansa Columbukseen 17. huhtikuuta 29 päivää, 11 tuntia ja 59 minuuttia lähdöstä.
Lennon jälkeen Mock ei enää koskaan lentänyt Spirit of Columbuksella. Cessna tarjosi hänelle tilalle uudemman mallin ja piti ennätyskonetta esillä luovuttaen sen myöhemmin museolle. Spirit of Columbus on nykyään National Air and Space Museumissa.
Yhdysvaltain ilmavoimat nimesi Mockin kunniaksi kadun Rickenbackerin lentotukikohdassa (nykyinen Rickenbackerin kansainvälinen lentoasema) Lockbournessa, Ohiossa Columbuksen lähellä.
Mock asui viimeiset vuotensa Quincyssa, Floridassa. Hänellä oli kolme lasta. Hän kuoli kotonaan 88-vuotiaana 30. syyskuuta 2014.
Aiheesta muualla

Jerrie Mockin Cessna 180  (Arkistoitu – Internet Archive) National Air and Space Museumissa
The Three-Eight Charlie Screenplay project (Arkistoitu – Internet Archive)
Iván Ramis

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Iván Ramis Barrios
Syntymäaika: 25. lokakuuta 1984 (ikä 39)
Syntymäpaikka: Sa Pobla, Espanja
Pelipaikka: keskuspuolustaja
Pituus: 189 senttimetriä
Seurat
| Vuodet | Seura | O | (M) |
| 2001–2004 | Mallorca B | 49 | (3) |
| 2004–2012 | Mallorca | 164 | (9) |
| 2005–2006 | → Valladolid (laina) | 30 | (0) |
| 2012–2015 | Wigan Athletic | 49 | (4) |
| 2015 | Levante | 13 | (0) |
 Seurajoukkueuran tilastot kattavat vain kansalliset sarjat, päivitetty 14. kesäkuuta 2015.
Iván Ramis Barrios (s. 25. lokakuuta 1984 Sa Pobla, Espanja) on espanjalainen jalkapalloilija. Hän on pelipaikaltaan keskuspuolustaja.
Ura

Ramis on Mallorcan junioriakatemian kasvatti. Edustusjoukkueessa hän pelasi ensi kertaa kaudella 2003–2004. Kaudeksi 2005–2006 hänet lainattiin alemalla sarjatasolla pelanneeseen Valladolidiin. Kaudella 2007–2008 Ramis onnistui maalinteossa kolmesti 14 ottelussa, mikä oli hänen uransa paras tulos tähän asti.
Aiheesta muualla

Esittely RCD Mallorcan sivustolla[vanhentunut linkki] (espanjaksi)
Jari Kapanen

| Jari Kapanen> Henkilötiedot |
| --- | --- |
Syntynyt: 1. maaliskuuta 1954 (ikä 70) Joensuu, Suomi
Kansalaisuus:   Suomi
Jääkiekkoilija
Pelipaikka:  hyökkääjä
Pituus:  179 cm
Paino:  77 kg
Pelinumero:  18
Pelaajaura
Pääsarjaura:  1971–1986
Seurat:  Jokipojat (SMS) TPS (SMS) Karhu-Kissat (SMS) Jokerit (SMS/SML) HIFK (SML) EVU (II-div)
Jari Kapanen (s. 1. maaliskuuta 1954 Joensuu) on suomalainen entinen jääkiekkoilija. Kapanen pelasi hyökkääjänä kasvattajaseurassaan Jokipojissa, TPS:ssä, Karhu-Kissoissa, Jokereissa ja HIFK:ssa vuosina 1971–1986. Hänet palkittiin kauden 1974–1975 herrasmiespelaajana, Raimo Kilpiö -palkinnolla.
Kapasen veli Hannu pelasi Jokereissa yhtäaikaa vuosina 1974–1977. Hannun siirryttyä HIFK:hon Jari tappeli jokeripaidassa veljeään vastaan heti Hannun ensimmäisen HIFK-kauden 1977–1978 aikana. Tappelua oli luonnehdittu legendaariseksi ja Kapasten yhteenottoa oli ennakoitu jo ennen ottelua.
Hannu Kapanen toteaa tappelusta:
»Vaikka asiasta oli puhuttu etukäteen paljon, huomasin, että velipoika lämpenee. Pitihän sitä pikkuveljeä hieman opettaa, vaikkakin se oli enemmän sellaista tönimistä kuin tappelua.»
Vuosina 1978–1980 Jokereiden kapteenina toiminut Jari Kapanen siirtyi HIFK:hon kaudeksi 1980–1981 ja hän voitti Suomen mestaruuden keväällä 1983. Lokakuussa 1983 Kapanen teki kolmessa peräkkäisessä runkosarjaottelussa kypärätempun, kaikkiaan 10 maalia (4+3+3). Kapasen SM-liigaura päättyi keväällä 1986 SM-hopeaan. Hän pelasi vielä kauden 1986–1987 II-divisioonassa, Etelän-Vantaan Urheilijoiden riveissä.
Myös Hannu-veljen pojat Sami ja Kimmo ovat pelanneet jääkiekkoa ammattilaisina.
Jernström

Jernström tai Järnström on muun muassa seuraavien suomalaisten henkilöiden sukunimi:
Anders Mauritz Jernström (1837–1877), geologi
Arne Jernström (1879–1937), seminaarin lehtori ja taidemaalari, Carl Gustaf Alarik Jernströmin poika
Carl Gustaf Alarik Jernström (1848–1904), kenraalimajuri
Carl-Gustaf Jernström (1944–2019), Sirkus Finlandian perustaja
Erik Jernström (1886–1971), jääkärieversti, Carl Gustaf Alarik Jernströmin poika
Fredrik Ferdinand Järnström (1870–1936), kenraalimajuri ja rajavartiolaitoksen päällikkö
Harald Jernström (1882–1946), toimittaja ja kääntäjä, Carl Gustaf Alarik Jernströmin poika
Heikki Järnström (s. 1978), koripalloilija ja valmentaja
Johannes Jernström (1844–1903), agronomi ja toimittaja
Kari Järnström (s. 1970), yritysjohtaja
Kisu Jernström (oik. Kristian Olof Jernström, s. 1951), muusikko
Rock-Jerry  (oik. Kaj Alvar Järnström, s. 1943), rocklaulaja
Kaarlo Jäntere (vuoteen 1906 Jernström, 1885–1957), historioitsija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Jernej Koblar

Jernej Koblar (s. 30. syyskuuta 1971 Jesenice, Jugoslavia) on slovenialainen, vuosina 1992–2003 maailmancupissa kilpaillut alppihiihtäjä. Hän ylsi kahdesti niin maailmancupissa kuin arvokilpailuissakin kymmenen parhaan joukkoon.
Koblarin ensimmäiset arvokilpailut olivat Lillehammerin olympialaiset 1994, ja siellä hän sijoittui suurpujottelussa 22:nneksi ja supersuurpujottelussa 29:nneksi. Sierra Nevadan MM-kilpailuissa 1996 hän sijoittui alppiyhdistetyssä 12:nneksi, supersuurpujottelussa 28:nneksi ja syöksylaskussa 40:nneksi sekä keskeytti suurpujottelun toisella kierroksella. Sestrieren MM-kilpailuissa 1997 hän saavutti uransa parhaan MM-sijoituksen ollessaan alppiyhdistetyssä kymmenes, ja lisäksi hän sijoittui suurpujottelussa 14:nneksi ja supersuurpujottelussa 16:nneksi. Naganon olympialaisissa 1998 hän oli supersuurpujottelussa 17:s, syöksylaskussa 20:s ja suurpujottelussa 22:s.
Koblar sijoittui Vailin MM-kilpailuissa 1999 syöksylaskussa 31:nneksi sekä keskeytti supersuurpujottelussa ja suurpujottelussa. St. Antonin MM-kilpailuissa 2001 hän oli supersuurpujottelussa 15:s ja suurpujottelussa 18:s. Salt Lake Cityn olympialaisissa 2002 hän ylsi uransa parhaaseen arvokisasaavutukseen alppiyhdistetyn yhdeksännellä sijallaan. Supersuurpujottelussa hän oli 15:s, suurpujottelussa 18:s ja syöksylaskussa 33:s.
Koblarin parhaat maailmancupsijoitukset olivat kahdeksas sija Sierra Nevadan supersuurpujottelussa maaliskuussa 1999 ja kymmenes sija Garmisch-Partenkirchenin supersuurpujottelussa tammikuussa 2001. Hän sijoittui maailmancupin kokonaiskilpailussa parhaimmillaan 64:nneksi kaudella 2000–2001. Supersuurpujottelucupin pisteissä hän oli parhaimmillaan 17:s kaudella 1998–1999.
Koblar avioitui ampumahiihtäjä Andreja Grašičin kanssa.
Jernej Damjan

| Mitalit | Mitalit | Mitalit |  |
| --- | --- | --- | --- |
|  Jernej Damjan |  Jernej Damjan |  Jernej Damjan |  |
Maa:   Slovenia
Miesten mäkihyppy
| MM-kilpailut  | MM-kilpailut  | MM-kilpailut  |  |
|  Pronssia | Oberstdorf 2005 | normaalimäen joukkuekilpailu |  |
|  Pronssia | Oslo 2011 | suurmäen joukkuekilpailu |  |
| Lentomäen MM-kilpailut  | Lentomäen MM-kilpailut  | Lentomäen MM-kilpailut  |  |
|  Hopeaa | Oberstdorf 2018 | joukkuekilpailu |  |
|  Pronssia | Vikersund 2012 | joukkuekilpailu |  |
Jernej Damjan (s. 28. toukokuuta 1983 Ljubljana, Slovenian ST) on slovenialainen mäkihyppääjä ja MM-mitalisti.
Damjan on saavuttanut urallaan neljä joukkuekilpailun MM-mitalia: hopeaa lentomäestä Oberstdorfissa 2018 sekä pronssia normaalimäestä Oberstdorfissa 2005, suurmäestä Oslossa 2011 ja lentomäestä Vikersundissa 2012. Henkilökohtaisissa kilpailuissa Damjanin paras sijoitus on kuudes tila Oberstdorfin 2005 normaalimäestä. Samojen kisojen suurmäessä hän oli kolmastoista.
Damjan sijoittui Torinon olympialaisissa 2006 normaalimäessä 28:nneksi ja suurmäessä sijalle 35. Oberstdorfin lentomäen MM-kilpailuissa 2008 hän oli kahdestoista. Oslon MM-kilpailuissa 2011 hän oli suurmäessä 13:s. Sotšin olympialaisissa 2014 hän oli normaalimäessä yhdeksäs ja suurmäessä 17:s. Oberstdorfin MM-lentomäessä 2018 hän sijoittui 15:nneksi. Pyeongchangin olympialaisissa 2018 hän oli suurmäessä 16:s. Seefeldin MM-kilpailuissa 2019 hän sijoittui normaalimäessä 11:nneksi.
Maailmancupissa Damjan on saavuttanut kaksi osakilpailuvoittoa: Sapporossa tammikuussa 2014 ja Rukalla marraskuussa 2017. Lisäksi hän on sijoittunut toiseksi Willingenissä helmikuussa 2008 ja Sapporossa tammikuussa 2014 sekä kolmanneksi Willingenin suurmäessä ja Planican lentomäessä kaudella 2006–2007, Willingenissä helmikuussa 2014 ja Engelbergissä joulukuussa 2014.
Damjan on sijoittunut maailmancupin kokonaiskilpailussa neljä kertaa viidentoista parhaan joukkoon. Parhaimmillaan hän on ollut kolmastoista kaudella 2013–2014.
Damjan on voittanut maansa mestaruuden vuosina 2002 ja 2004. Häntä on valmentanut Ari-Pekka Nikkola.
Jack Laugher
Aiheesta muualla

Laugherin kotisivut (englanniksi)
Laugher FINA:n kotisivuilla (englanniksi)
Jemva

Jemva (komiksi  ja ven. Е́мва) on kaupunki Komin tasavallassa Venäjällä. Se sijaitsee Vymjoen varrella 130 kilometrin päässä Syktyvkarista. Kaupunki on Knjažpogostin piirin hallinnollinen keskus. Asukkaita on 14 500 henkeä (vuonna 2009).
Jemvan kaupunki on perustettu vuonna 1985. Siellä on kuitulevytehdas ja konepaja.
Komin lippu
Jermo Laosmaa

Arkkitehti Jermo Laosmaa
Jermo Pauli Johannes Laosmaa, sukunimi aik. Lindholm (16. huhtikuuta 1911 Helsinki – 12. marraskuuta 1962) oli suomalainen Helsingissä asunut arkkitehti.
Laosmaan isä oli kansakoulujohtaja Alex I. Lindholm. Hän opiskeli Saksassa ja valmistui arkkitehdiksi Strelitzin teknillisestä opistosta vuonna 1935. Laosmaa työskenteli SOK:n rakennusosastolla 1937, Arkkitehtitoimisto Aalto & Kokon palveluksessa 1938–1939, Insinööritoimisto Alfred A. Palmbergilla 1939–1950 ja vuodesta 1950 alkaen hän oli Valion rakennusosaston hoitajana.
Jermo Laosmaa oli naimisissa vuodesta 1939 arkkitehti Marjatta Gestrinin kanssa. He suunnittelivat yhdessä monia asuinrakennuksia.
Rakennuksia

Sytyttimen tehdasrakennus, Rauma 1942
Teresia ja Rafael Lönnströmin kotimuseo, Rauma 1942, Marjatta Laosmaan kanssa
Asuinkerrostalo Kulmakatu 3b, Kruununhaka, Helsinki 1951, Marjatta Laosmaan kanssa
Jan Bořil

Jan Bořil maajoukkuepaidassa kesäkuussa 2018.
Jan Bořil (s. 11. tammikuuta 1991 Nymburk) on tšekkiläinen jalkapalloilija, pelipaikaltaan vasen laitapuolustaja. Hän edustaa kotimaassaan pääsarjajoukkue Slavia Prahaa.
Bořil edusti vuosina 2009–2016 Mladá Boleslavia mutta oli heinäkuusta 2010 vuoden 2011 loppuun lainalla Viktoria Žižkovissa. Tammikuussa 2016 hän siirtyi Slavia Prahaan. Hän on pelannut maansa pääsarjassa 259 ottelua ja tehnyt niissä seitsemän maalia. Kausina 2017–2018 ja 2018–2019 hän pelasi myös Eurooppa-liigassa, ja kaudella 2019–2020 hän teki maalin Mestarien liigan karsinnassa romanialaista CFR Cluj'ta vastaan Slavia Prahan edetessä Mestarien liigaan.
Bořil pelasi Tšekin maajoukkueessa ensimmäisen maaottelunsa syyskuussa 2017 MM-karsintaottelussa Saksaa vastaan. Kesän 2021 EM-kilpailujen päättyessä hän on pelannut 27 maaottelua, joissa 25 kertaa avauskokoonpanossa, ja oli muun muassa voittamassa Englantia EM-karsintaottelussa lokakuussa 2019. Kesän 2021 EM-turnauksessa hän pelasi täydet minuutit neljässä ottelussa mutta oli varoitustilin täyttymisen vuoksi poissa neljännesvälieräottelusta.
Iso Humalajärvi

| Iso Humalajärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°09′28″N, 24°50′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  metsäoja Oksjärveen 
Järvinumero:  35.788.1.011
Mittaustietoja
Pinnankorkeus:  139 m  
Rantaviiva:  2,332 km  
Pinta-ala:  17,478 ha  
Saaria:  1 
 fiIso Humalajärvi 
Iso Humalajärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 17,5 hehtaaria ja se on 650 metriä pitkä ja 500 metriä leveä. Järvellä on kartan mukaan yksi saari. Sen rantaviivan pituus on 2,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Pitkälänojan valuma-alueeseen (35.788) se kuuluu. Järven vedenpinnan korkeus on 139 metriä mpy.
Jermu Gustafsson

| Henkilötiedot |
| --- | --- | --- | --- |
Syntymäaika: 22. kesäkuuta 1986 (ikä 38)
Syntymäpaikka: Turku, Suomi
Pelipaikka: puolustaja
Pituus: 184 cm
Lempinimi: Jeppe
Junioriseurat
1998–1999: TPK
2000–2005: FC Inter
Seurat
| Vuodet | Seura | O | (M) |
| 2003–2006 | VG-62 | 35 | (3) |
| 2006–2010 | FC Inter | 36 | (2) |
| 2008 | → Jaro (laina) | 8 | (0) |
| 2009 | → Sinimustat | 5 | (0) |
| Yhteensä | Yhteensä | 84 | (5) |
Maajoukkue
| 2002 | Suomi U16 | 17 | (1) |
| 2003 | Suomi U17 | 9 | (0) |
| 2006–2008 | Suomi U21 | 6 | (0) |
| 2006 | Suomi B | 2 | (0) |
 Seurajoukkueuran tilastot kattavat vain kansalliset sarjat.
Jermu Gustafsson (s. 22. kesäkuuta 1986 Turku) on entinen suomalainen jalkapalloilija. Hän oli pelipaikaltaan keskuspuolustaja.
TPK:n kasvatti Gustafsson toimi ”Vintiöiden” kapteenina vuoden 2003 poikien MM–kotikisoissa. Hän löi kaudella 2006 itsensä läpi liigatasolla. Liigadebyyttinsä 19. huhtikuuta 2006 ottelussa Lahtea vastaan tehnyt Gustafsson pelasi kauden aikana 16 ottelua, tehden yhden maalin. Hän teki uransa ensimmäisen maalin paikallisvastustaja Turun Palloseuraa vastaan.
Hyvin Gustafssonilta alkanut kausi 2007 katkesi kesällä ikävästi loukkaantumiseen. Hän oli hyvien liigaotteluiden ansiosta noussut aina nuorten alle 21-vuotiaiden maajoukkueeseen asti. Gustafssonin ura päättyi lopulta polvivammoihin.
Aiheesta muualla

Gustafsson FC Interin sivuilla (Arkistoitu – Internet Archive)
Gustafsson Veikkausliigan sivuilla
Iso Huhtalampi

| Iso Huhtalampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°10′53″N, 26°34′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Maajärveen 
Järvinumero:  14.942.1.006
Mittaustietoja
Pinnankorkeus:  101,4 m  
Pituus:  250 m  
Leveys:  210 m  
Rantaviiva:  0,671 km  
Pinta-ala:  3,062 ha  
Saaria:  ei saaria 
 fiIso Huhtalampi 
Iso Huhtalampi  on Kymenlaaksossa Kouvolassa  Huhdasjärven lähellä sijaitseva lampi.
Maantietoa

Lampi on 250 metriä pitkä, 210 metriä leveä, ja sen pinta-ala on 3,1 hehtaaria. Lammella ei ole kartan mukaan saaria.  Sen rantaviivan pituus on 650 metriä.